Ҡаланың майҙаны 1775 км². Богота Көнсығыш Кордильераның көнбайыш битләүендәге бассейнда урынлашҡан, диңгеҙ кимәленән 2610 м бейеклектә. Ҡала, Рио-Сан-Франциско йылғаһы буйында төҙөлә, бөгөн йылға торбалар аша аға һәм уны күреү мөмкин түгел. Колумбияның баш ҡалаһы экваторҙа тиерлек урынлашһа ла, бейеклеге юғары булғанға, йыл әйләнәһенә эҫе булмай. Бөтә айҙар бер төрлө тиерлек: көндөҙ һауа температураһы 17-21 °C, төндә — 9-12°С. Был яҡынса Мәскәүҙә май айына тап килә.